
****

**รณรงค์ประชาสัมพันธ์เพื่อสร้างการรับรู้ เกี่ยวกับโทษพิษภัยยาเสพติด**



**ด้วยความปรารถนาดีจาก**

**องค์การบริหารส่วนตำบลเปลี่ยน**

**โทร.075-845231**

**ยาเสพติด....**หมายถึง สารหรือยาที่อาจเป็นผลิตภัณฑ์ที่ได้จากธรรมชาติ หรือจากการสังเคราะห์ซึ่งเมื่อเสพเข้าสู่ร่ายกาย ไม่ว่าจะเป็นการกิน ดม สูบ หรือวิธีใดๆ แล้ว จะทำให้เกิดผลต่อร่างกายและจิตใจในลักษณะสำคัญ เช่น

- มีความต้องการเสพทั้งร่างกายและจิตใจ อย่างรุนแรงและต่อเนื่อง

- มีอาการอยากยา เมื่อขาดยา

- ต้องการเพิ่มขนาดการเสพขึ้นเรื่อยๆ จนทำให้สุขภาพโดยทั่วไปทรุดโทรม

**ยาเสพติดป้องกันได้**

**1. การป้องกันและแก้ไขตนเองจากยาเสพติด**

- ศึกษาหาความรู้ ให้รู้เท่าทันพิษภัยของยาเสพติด

- ไม่ทดลองใช้ยาเสพติดและปฏิเสธเมื่อถูกชักชวน

- ระมัดระวังเรื่องการใช้ยา เพราะยาบางชนิดอาจทำให้เสพติดได้

- ใช้เวลาว่างให้เป็นประโยชน์

- เลือกคบเพื่อนดี ที่ชักชวนกันไปในทางสร้างสรรค์

- เมื่อมีปัญหาชีวิต ควรหาหนทางแก้ไขที่ไม่ข้องเกี่ยวกับยาเสพติด ถ้าแก้ไขไม่ได้ควรปรึกษาผู้ใหญ่

**2. การป้องกันและแก้ไขครอบครัวของตนเองจากปัญหายาเสพติด**

- สร้างความรัก ความอบอุ่นและความสัมพันธ์อันดีระหว่างสมาชิกในครอบครัว

- รู้และปฏิบัติตามบทบาทหน้าที่ของตนเอง

- ดูแลสมาชิกครอบครัวไม่ให้เกี่ยวข้องกับยาเสพติด

- ให้กำลังใจและหาทางแก้ไข หากพบว่าสมาชิกในครอบครัวติดยาเสพติด

**3. การป้องกันและแก้ไขชุมชนของตนเองให้ ปลอดภัยจากปัญหายาเสพติด**

หากพบผู้ติดยาเสพติดควรช่วยเหลือแนะนำให้ เข้ารับการบำบัดรักษาโดยเร็ว และเมื่อทราบว่าใครผลิต นำเข้า ส่งออก หรือจำหน่ายยาเสพติด ควรแจ้งเจ้าหน้าที่ที่เกี่ยวข้องทราบทันที

